फेसबुक: सोश्ल नेटवर्किंग साइट सुरक्षा अवरू सुविधा में बड़हन बदलाव कईलस
नई दिल्ली : इंटरनेट प प्राइवेसी यानि निजता एगो बड़ मसला बा। खास क के जब हमनी के सोशल नेटवर्किंग वेबसाइट्स के इस्तेमाल करत होखी, त इ अवरू भी जरूरी हो जाला।
फेसबुक अपना उपयोग करे वाला लोग खातिर निजता बनाए रखे खातिर प्राइवेसी नीति में कुछ बदलाव कईलस। इ बदलाव नाया लोग के ध्यान में रखके कईल गईल बा। फेसबुक के नाया उपयोग करे वाला लोग संभवतः ना जान पावेले कि, उनुका द्वारा पोस्ट कईल गईल तस्वीर के के-के देख सकता।
एकर मकसद ओह नाया उपयोग करे वाला लोग द्वारा डेटा शेयर करे के सीमित कईल बा जवन सोशल नेटवर्क से पूरा तरे वाकिफ नईखन। फेसबुक ब्लाग पोस्ट में इ जानकारी देलस।
प्राइवेसी के लेके चिंता के बीच फेसबुक इ कदम उठईलस। पहीले इ बिल्कुल उल्टा रहे अवरू पुरान उपयोग करे वाला लोग के पोस्ट केहु भी देख सकत रहे। पुरान उपयोग करे वाला लोग अगर चाहत रहले कि, उनुकर पोस्ट कईल गईल चीज सिर्फ उनुकर दोस्त देख सकस त उनुका सेंटिग में बदलाव करे के पड़त रहे।
एह बदलाव के मतलब बा कि, नाया उपयोग करे वाला लोग फेसबुक प जवन भी पोस्ट करीहे, ओकरा के सिर्फ उनुकर दोस्त देख सकिहे ना कि सब केहु। इ प्राइवेसी सेटिंग फेसबुक यूजर्स के अपने आप मिली।
लेकिन अगर कवनों उपयोग करे वाला चाहतारे कि, उनुकर पोस्ट सब केहु के देखाई दे, त एकरा खातिर उनुका अपना प्राइवेसी सेटिंग में बदलाव करे के होई।
फेसबुक उपयोग करे वाला लोग के सहुलियत खातिर प्राइवेसी सेटिंग ऑप्शोन के पोस्ट के संगे ही शामिल क देवल गईल बा। कवनो भी तस्वीर के फेसबुक प पोस्ट करे के बेरा पोस्ट के दाएं ओर प्राइवेसी सेटिंग के ऑप्श न देवल जाला।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva